钦定古今图书集成/明伦汇编/官常典/第127卷 > 孟卿〈按孟卿兖州府志作孟子裔史传俱不载后仿此〉
## 钦定古今图书集成/明伦汇编/官常典/第127卷 > 孟卿〈按孟卿兖州府志作孟子裔史传俱不载后仿此〉

按《汉书》本传：“卿，东海人也。事萧奋，以授后仓，鲁闾丘
卿。仓说礼数万言，号曰后氏。”《曲台记》授沛闻人通，汉
子方、梁戴德、延君、戴圣，次君沛庆、普、孝公。孝公为东
平太傅，德号大戴，为信都太傅。圣号小戴，以博士论
石渠至九江太守。由是礼有大戴、小戴，庆氏之学。通
汉，以太子舍人论石渠至中山中尉。普授鲁夏侯敬，
又传族子咸，为豫章太守。大戴授琅邪徐良斿卿，为
博士、州牧、郡守，家世传业。小戴授梁人桥仁季卿，杨荣子孙。仁为大鸿胪，家世传业。荣，琅邪太守。由是《大
戴》有徐氏，小戴有桥杨氏之学。